laion/Wikipedia-Exotic huggingface dataset:
הר האקל

הר האקל (באנגלית: Mount Huckle) הוא הר מכוסה קרח בסמוך לקצה הצפוני של רכס דאגלס במזרח האי אלכסנדר, שבאנטארקטיקה. גובהו של ההר 2,500 מטרים מעל פני הים, והוא ההר הרביעי בגובהו באי אלכסנדר (אחרי הר קופולה וגבוה מהר פריז באזור הרי רואן). ההר ממוקם 11 קילומטרים דרומית - דרום-מזרחית מהר ספיבי; בצדו המערבי של קרחון טוינבי; 14 קילומטרים ממפרץ ג'ורג' השישי. הר ניקולאס נצפה ממרחק לראשונה ב-21 בינואר 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו; שארקו לא הבין שההר הוא חלק מהאי אלכסנדר, וסבר שהוא שייך לארץ גרהאם. ההר צולם מהאוויר על ידי המשלחת הבריטית אל ארץ גרהאם ב-16 באוגוסט 1936 וב-1 בפברואר 1937 בהנהגת ג'ון רידוך ריימיל (המשלחת גילתה כי האי אלכסנדר הוא אי, ולא חלק מארץ גרהאם). ההר נסקר על הקרקע על ידי סקר שטחי חסות איי פוקלנד בשנת 1948. ההר נקרא על שמו של ג'ון סידי רודני האקל (John Sydney Rodney Huckle), שסייע לסקר שטחי חסות איי אפוקלנד, בביצוע המיפוי של צידו המערבית של מפרצון ג'ורג' השישי בשנת 1949. הר ספיבי הר סטיבנסון הר סנדרסון • Damien Gildea, Mountaineering in Antarctica: complete guide: Travel guide • Defense Mapping Agency 1992, Sailing Directions (planning Guide) and (enroute) for Antarctica, P 377 הר האקל באתר הסקר הגאולוגי של ארצות הברית הר האקל באתר הגאזט האנטארקטי המשווה SCAR של ממשלת אוסטרליה הר האקל באתר peakery (מרחקים לאתרים סמוכים) תרשים הנוף הנשקף מהר האקל באתר peakfinder תחזית מזג אוויר עדכנית ארוכת טווח עבור הר האקל (לפי גבהים) גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר גובהו של ההר 2,600 מטרים מעל פני הים מידע גאוגרפי מידע היסטורי
יחסי אוגנדה–רוסיה

יחסי אוגנדה–רוסיה הם היחסים הדיפלומטיים שבין המדינות רוסיה ואוגנדה. לרוסיה שגרירות בקמפלה ולאוגנדה שגרירות במוסקבה. הקשרים בין המדינות ידידותיים. ברית המועצות כוננה יחסים דיפלומטיים עם אוגנדה ב-11–12 באוקטובר 1962. בשנת 1964, ברית המועצות ואוגנדה חתמו על הסכם סחר והסכם על שיתוף פעולה כלכלי וטכני, אשר קבע הלוואה של 14 מיליון רובל לאוגנדה. ביוני 2004, נשיא אוגנדה יובי מוסבני ניהל שיחה קצרה עם נשיא רוסיה ולדימיר פוטין באי הים, פסגת ה-G8. ביוני 2008 - סגן שר החוץ הראשון של הפדרציה הרוסית אנדריי דניסוב ביקר בקמפלה וחתם על מזכר ההתייעצויות בין משרדי החוץ של רוסיה ואוגנדה. היחסים הדו-צדדיים הפעילים ביותר החלו להתפתח בשנים 2009 ו-2010. באוגוסט 2009 היה נשיא אוגנדה יוורי מוסווני במוסקבה בביקור פרטי. הוא קיים שיחות עם שר החוץ סרגיי לברוב, ועם שר המסחר והתעשייה הרוסית יבגני פרימקוב. המנהיג האוגנדי גם ביקר בסלון האווירי במוסקבה בז'וקובסקי, במוזיאון הטנקים בקובינקה, החברה-היצרנית של ציוד לתעשיית מזון FSUE. ב-6 ביוני 2011 ניהלו נשיא הפדרציה הרוסית דמיטרי מדבדב ונשיא אוגנדה יוורי מוסווני שיחה טלפונית. בשנת 2010 מחזור המסחר, על פי שירות המכס הפדרלי של רוסיה הסתכם ב-49 מיליון דולר. רוסיה ייצאה סחורה לאוגנדה בשווי 29.3 מיליון דולר (חיטה, תרופות, צמיגים, מתכות, חלפים), יבוא - 19.7 מיליון דולר (אגוזי קשיו, תה, קפה, תבלינים, טבק). באוגנדה יש ייצוג של מפעל המסוקים קאזאן, הוא קבוצת מומחים רוסים לתפעול ותחזוקת מסוקים. בפברואר 2011 קבוצת משקיפים מוועדת הבחירות המרכזית ברוסיה עבדו בבחירות הכלליות באוגנדה. מדיה וקבצים בנושא יחסי אוגנדה–רוסיה בוויקישיתוף Уганда, www.mid.ru (ב־)
זווית מרכזית

במעגל, זווית מרכזית היא זווית שקודקודה במרכז המעגל ושוקיה הם שני רדיוסים במעגל. גודל הזווית ברדיאנים שווה לאורך הקשת שזווית זו חותכת ממעגל שרדיוסו 1. גודלה של זווית מרכזית Θ הוא 0° < Θ < 360° או 0 < Θ < 2π רדיאנים. בהגדרה של זווית מרכזית הנשענת על נקודות A ו-B שנמצאות על המעגל, יש לקבוע האם זו הזווית הקמורה (<180°) או הקעורה (>180°). שתי זוויות אלה שוות בגודלן כאשר הזווית המרכזית היא בת 180° (והזווית המרכזית היא למעשה קוטר). כאשר הקשת הקטנה התחומה בין שוקי הזווית המרכזית היא באורך L, ורדיוס המעגל הוא באורך R, היקף המעגל הוא 2πR והקשת L היא החלק Θ 2 π {\displaystyle {\frac {\Theta }{2\pi }}} של ההיקף, ומכאן: L = Θ 2 π ⋅ 2 π R ⇒ Θ = L R {\displaystyle L={\frac {\Theta }{2\pi }}\cdot 2\pi R\,\Rightarrow \,\Theta ={\frac {L}{R}}} כאשר המשיק למעגל בנקודה A והמשיק למעגל בנקודה B נפגשים בנקודה P מחוץ למעגל, אז ∠BOA (הקמורה) ו-∠BPA משלימות זו את זו ל-180°. גודלה של זווית היקפית, הנשענת על אותה קשת שעליה נשענת זווית מרכזית, שווה לחצי גודלה של הזווית המרכזית. שוקי הזווית המרכזית והקשת התחומה ביניהן יוצרים גזרה. היחס בין שטח הגזרה לכלל שטח העיגול שווה ליחס בין הזווית המרכזית לסיבוב שלם, השווה ליחס בין אורך הקשת של הגזרה לבין היקף המעגל כולו. כלומר שטח הגזרה הוא: S = θ ⋅ r 2 2 = L ⋅ r 2 {\displaystyle S={\frac {\theta \cdot r^{2}}{2}}={\frac {L\cdot r}{2}}} כאשר L {\displaystyle L} הוא אורך הקשת והזוויות נמדדת ברדיאנים. למצולע משוכלל בעל n צלעות יש מעגל חוסם העובר דרך כל קודקודי המצולע. מרכז המעגל הוא גם מרכז המצולע, וגודל זווית מרכזית הנשענת על שני קודקודים סמוכים הוא 2 π / n {\displaystyle 2\pi /n} . זווית מרכזית, באתר MathWorld (באנגלית)
בית דג'ן

האם התכוונתם ל... בית דג'אן – כפר ערבי שהתקיים עד 1948 מדרום-מזרח ליפו בית דג'ן – עיירה פלסטינית ממזרח לשכם ראו גם בית ג'ן – יישוב דרוזי בגליל
אולה איינה

טמיטאיו אולופיסאיו אולוולואה איינה (באנגלית: Temitayo Olufisayo Olaoluwa Aina; נולד ב-8 באוקטובר 1996) הוא כדורגלן ניגרי-אנגלי, המשחק בעמדת המגן בנוטינגהאם פורסט ובנבחרת ניגריה. איינה הצטרף לקבוצת הילדים של צ'לסי כשהיה בן 11. ב-19 ביולי 2014, איינה ערך את הופעת הבכורה שלו בקבוצה הבוגרת במסגרת משחקי טרום העונה נגד ווימבלדון. ב-6 ביולי 2016, חתם על חוזה לארבע שנים בצ'לסי. ב-23 באוגוסט 2016, איינה רשם את הופעת הבכורה שלו במשחק רשמי בניצחון 2–3 נגד בריסטול רוברס במסגרת גביע הליגה האנגלי. ב-15 באוקטובר 2016, איינה ערך את הופעת הבכורה שלו בפרמייר ליג בניצחון 0–3 נגד לסטר סיטי. ב-11 ביולי 2017, איינה הושאל להול סיטי. ב-5 באוגוסט 2017, ערך את הופעת הבכורה שלו בקבוצה בתיקו 1-1 נגד אסטון וילה. ב-6 בינואר 2018, כבש את שער הבכורה שלו בקריירה בניצחון 0–1 נגד בלקברן רוברס במסגרת גביע ה-FA. ב-14 באוגוסט 2018, הושאל לטורינו מהסרייה א', זמן קצר שחתם על חוזה חדש בצ'לסי לשלוש שנים. ב-11 ביוני 2019, טורינו מימשה את האופציה על איינה, והאחרון חתם בקבוצה לשלוש עונות. ב-11 בספטמבר 2020 חזר איינה לפרמייר ליג כאשר הושאל לפולהאם לעונה אחת. ב-22 ביולי 2023 חתם איינה בנוטינגהאם פורסט לעונה אחת. איינה, נולד באנגליה להורים ממוצא ניגרי, לכן הוא זכאי לייצג את שתי הנבחרות הלאומיות של מדינות אלו. בצעירותו, איינה שיחק בכל הנבחרות הצעירות של אנגליה. במאי 2017, איינה הצטרף לנבחרת ניגריה. ב-7 באוקטובר 2017, איינה ערך את הופעת הבכורה שלו בנבחרת בניצחון 0–1 נגד זמביה. איינה, נכלל בסגל המורכב של הנבחרת לקראת מונדיאל 2018, אך לא נכלל בסגל הסופי. איינה השתתף עם הנבחרת בגביע אפריקה לאומות 2019. נכלל בסגל נבחרת ניגריה לטורניר גביע אפריקה לאומות 2023. מדיה וקבצים בנושא אולה איינה בוויקישיתוף אולה איינה, ברשת החברתית אקס (טוויטר) אולה איינה, ברשת החברתית אינסטגרם אולה איינה, באתר Transfermarkt אולה איינה, באתר Soccerway אולה איינה, באתר BDFutbol אולה איינה, באתר WorldFootball.net אולה איינה, באתר National Football Teams אולה איינה, באתר FootballDatabase.eu Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
Journey to Fearless

Journey to Fearless (בעברית: מסע ללא פחד) הוא סרט מיני תיעודי תלת-חלקי מוזיקלי בכיכובה של הזמרת-יוצרת האמריקאית טיילור סוויפט ששודר במקור ב-The Hub, החל מ-22 באוקטובר 2010. אלבום וידאו מיוחד שאורכו 135 דקות הופץ בפורמטים של בלו-ריי ו-DVD על ידי שאוט! פקטרוי ב-11 באוקטובר 2011. בסך הכול צפו בו כ-106,000 צופים. בעקבות הצלחת סיבוב ההופעות "Fearless Tour" של טיילור סוויפט, הוחלט כי ייצא עליו סרט תיעודי והוא הופץ בהמשך על גבי DVD ותקליטור בפורמט של בלו-ריי. הסרט התיעודי שודר בין ה-22 באוקטובר 2010 ועד 24 באוקטובר 2010, בשעה 19:00. הסרט עוקב אחר סוויפט ומציג את מאחורי הקלעים של סיבוב ההופעות. כמו כן, הסרט כולל קטעי וידאו אישיים של סוויפט וקטעים מתוך מופעים שהתקיימו במסגרת סיבוב ההופעות. 1. "You Belong with Me" 2. "Tim McGraw" 3. "Fifteen" 4. "Teardrops on My Guitar" 5. "Our Song" 6. "Today Was a Fairytale" 7. "Love Story" 8. "Hey Stephen" 9. "Tell Me Why" 10. "The Best Day" 11. "Fearless" 12. "Forever & Always" 13. Picture to Burn" 14. "Should've Said No" כולם בתפקיד עצמם. טיילור סוויפט אנדריאה סוויפט סקוט סוויפט אביגיל אנדרסון עמוס הלר גרנט מיקלסון אל וילסון פול סידוטי מייק מדוז קייטלין אוונסון אליזבת "ליז" הוט קלייר קלוויי לייסי מייסון צ'ריטי ברוני הסרט התיעודי הופץ על גבי תקליטור בלו-ריי וגם על גבי DVD, ב-11 באוקטובר 2011. הבלו-ריי מכיל את כל שלושת הפרקים (הסרט השלם כביכול) וארבעה עשר המופעים שקוימו במסגרת סיבוב ההופעות "Fearless Tour". "Journey to Fearless", במסד הנתונים הקולנועיים IMDb (באנגלית) "Taylor Swift's Journey to Fearless : Programs : The Hub : Discovery Press Web". Press.discovery.com. נבדק ב-2011-10-10. Best Buy: Taylor Swift: Journey to Fearless Amazon.com: Taylor Swift: Journey to Fearless The Hub ratings shows some momentum "Taylor Swift: Journey To Fearless: Taylor Swift, Don Mischer, Ryan Polito: Movies & TV". Amazon.com. נבדק ב-2011-10-11. http://www.aria.com.au/pages/DVDAccreds2016.htm, www.aria.com.au
הדיוויזיה השישית (האימפריה הגרמנית)

הדיוויזיה השישית (בגרמנית: 6. Division) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ובמלחמת העולם הראשונה, ופורקה עם סיומה. הדיוויזיה הוקמה בדיסלדורף בנובמבר 1816 כחטיבה, וב-5 בספטמבר 1818 הפכה לדיוויזיה ה-6. חיילי הדיוויזיה גויסו מפרובינציית ברנדנבורג, ובפרט מאזור ברנדנבורג. בשנת 1820 עבר מטה הדיוויזיה לטורגאו, ובשנת 1850 הוא עבר לברנדנבורג. בשנת 1866 לחמה הדיוויזיה במלחמת אוסטריה–פרוסיה והשתתפה בקרב קניגרץ, ובמלחמת צרפת-פרוסיה היא לחמה בקרב מארס-לה-טור, קרב גרבלוט ובמהלך המצור על מץ. עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-3 בפיקוד אוואלד פון לוכו, אשר היה חלק מהארמייה הראשונה. הדיוויזיה נטלה חלק בקרבות מונס, לה קאטו ובקרב על המארן. לאחר מכן השתתף בהדיפת המתקפות הצרפתיות בסואסון יומיים קודם לכן. לאחר מכן השתתף בבלימת המתקפות הצרפתיות באראס ובלה באסה. באוקטובר 1915 הועברה הדיוויזיה לסרביה, שם השתתפה במערכה המוצלחת לכיבוש הארץ, ולאחר מכן היא הועברה בחזרה לחזית המערבית והשתתפה בקרב ורדן ובקרב על הסום. בשנת 1917 היא לחמה במהלך הקרב השני על האן, ולאחר מכן הועברה לתקופה קצרה לחזית המזרחית. בשנת 1918 היא לחמה במתקפת האביב, ובכלל זה הקרב השלישי על האן, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-20 ביוני 1919 פורקה הדיוויזיה. וילהלם פון רדזוויל (6 במרץ 1848–18 בפברואר 1852) וילהלם פון תימן (19 בפברואר 1852–25 באוקטובר 1854) קרל פון הרמן (26 באוקטובר 1854–6 ביוני 1856) פרידריך אדולף פון ויליזן (7 ביולי 1856–7 ביולי 1858) אלברט פון קורצפלייש (8 ביולי 1858–9 במרץ 1863) גוסטב פון מנשטיין (10 במרץ 1863–25 בינואר 1867) גוסטב פון בודדנברוק (26 בינואר 1867–17 באוגוסט 1871) קורט פון שוורין (18 באוגוסט 1871–18 בנובמבר 1876) רודולף פון מנטויפל (19 בנובמבר 1876–13 בינואר 1879) אוטו פון פרסטר (14 בינואר 1879–4 בנובמבר 1882) קרל פון לאריש (11 בנובמבר 1882–14 בינואר 1887) גוטליב פון היזלר (15 בינואר 1887–21 במרץ 1889) פרידריך פון האסל (22 במרץ 1889–24 במרץ 1890) פרידריך אוגוסט ציגלר (20 בספטמבר 1890–16 במאי 1892) וילהלם פון פפאף (17 במאי 1892–17 באפריל 1895) פדור פון ברודובסקי (18 באפריל 1895–2 ביולי 1899) ברונו יונס (3 ביולי 1899–8 באפריל 1901) אדוארד פון ליברט (9 באפריל 1901–6 באפריל 1903) הנס פון בזלר (18 באפריל 1903–15 בספטמבר 1904) הרמן יוליוס פון דר לאנקן (16 בספטמבר 1904–21 בספטמבר 1910) פרדיננד פון קוואסט (22 בספטמבר 1910–28 בפברואר 1913) זיגיסמונד פון פרסטר (1 במרץ 1913–2 בפברואר 1914) מנפרד פון ריכטהופן (3 בפברואר 1914–1 באוגוסט 1914) ריכרד הרודט פון רוהדן (2 באוגוסט 1914–14 בדצמבר 1917) מקסימיליאן פון מוטיוס (15 בדצמבר 1917–21 בפברואר 1919) בורגר פון אופן (22 בפברואר 1919–7 במאי 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא הדיוויזיה השישית בוויקישיתוף
Taylor Swift and Def Leppard

CMT Crossroads: Taylor Swift & Def Leppard הוא פרק ששודר במסגרת של תוכנית הטלוויזיה Crossroads CMT. הפרק עסק בזמרת-יוצרת האמריקאית טיילור סוויפט ובלהקת הרוק דף לפרד, והוא יצא בהמשך כאלבום וידאו על ידי חברת התקליטים ביג משין רקורדס. ההופעה הוקלטה ב-6 באוקטובר 2008, שודרה לראשונה בטלוויזיה ב-7 בנובמבר 2008, והופצה ב-16 ביוני 2009, בפורמט של DVD, באופן בלעדי לחנויות וולמארט בארצות הברית. במסגרת ההופעה בוצעו שירים של סוויפט ושל דף לפרד, תוך שהיא כוללת בתוכה גם כמה קטעים מתוך ראיונות שקוימו שם. "Photograph" "Picture to Burn" "Love Story" "Hysteria" "Teardrops on My Guitar" "When Love & Hate Collide" "Should've Said No" "Pour Some Sugar on Me" "Love" "Our Song" "Two Steps Behind" כאשר הופצה התוכנית בפורמט של DVD, היא כללה בתוכה ראיונות נוספים שהתקיימו במסגרת הפרק, תוך שהיא כללה בתוכה שלושה שירי בונוס שלא בוצעו בתוכנית עצמה. שלוש רצועות הבונוס הן: "Our Song" "Love" "Two Steps Behind" "Taylor Swift and Def Leppard", במסד הנתונים הקולנועיים IMDb (באנגלית) מידע על האלבום Taylor Swift and Def Leppard באתר MusicBrainz "Taylor Swift, Def Leppard Tape CMT Crossroads". CMT. 7 באוקטובר 2008. נבדק ב-1 באוקטובר 2017. {{cite web}}: (עזרה) "CMT Crossroads - About the Episode". CMT.com. נבדק ב-4 באוגוסט 2011. {{cite web}}: (עזרה) "CMT Crossroads: Taylor Swift / Def Leppard (Walmart Exclusive) (Music DVD)". Walmart.com. נבדק ב-1 באוגוסט 2011. {{cite web}}: (עזרה) "CMT Crossroads: Taylor Swift / Def Leppard (Walmart Exclusive) (Music DVD) Track Listings". Walmart.com. נבדק ב-1 באוגוסט 2011. {{cite web}}: (עזרה)
J Sharp

הבהרה: הכותרת הנכונה של המאמר היא #J. סימן ה־# הוחלף מפאת הגבלות טכניות. #J (מבוטא בעברית: ג'יי שארפ) היא שפת תכנות אימפרטיבית, מובנית, ומונחית עצמים מבית מיקרוסופט שנועדה לשמש כשפת מעבר למתכנתי ++J ו־Java, על מנת שיוכלו להשתמש בידע ובאפליקציות הנוכחיות שלהם בסביבת־.NET Framework של מיקרוסופט. השפה הוצגה לראשונה בשנת 2002 ופיתוחה הופסק בשנת 2007. התמיכה לגרסה הסופית של #J הסתיימה באוקטובר 2017. היא פותחה במרכז הפיתוח של מיקרוסופט בהייטק סיטי בהיידראבאד, הודו. שתי השפות משתמשות באותו תחביר כללי אך נעשו מספר שינויים ב-#J על מנת שתתמוך בסביבת .NET. לדוגמה, על מנת להשתמש בתכונות ב- .NET עם מחלקה סטנדרטית של JavaBeans, יש לכתוב לפני כן פעולות setter (אתחול תכונות) ו־getter (אחזור תכונות) את ההערה הבאה: /** @beanproperty */ ולשנות את שם המשתנה הפרטי (משתנה שניתן לגשת אליו ישירות מהמחלקה בו הוא נמצא בלבד - private) כדי שיהיה שונה מהסיומת של שמות ה־getXxx ו־setXxx. J# לא ממירה קוד מקור בשפת Java ל-Java Bytecode (קובצי class.) ולא תומכת בפיתוח java applet או יכולה להחזיק applets ישירות בדפדפן אינטרנט, אם כי היא כן מספקת פעולת מעטפת (Wrapper) (אנ') הנקראת "Microsoft J# Browser Control" אשר מאחסנת אותם כ־ActiveX. לבסוף, Java Native Interface (או בקיצור, JNI, (אנ')) ו־Raw Native Interface (או בקיצור, RNI) מוחלפים ב־P/Invoke;‏ #J לא תומכת ב־Remote Method Invocation (או בקיצור: RMI). ציטוט ממגזין InfoWorld (בתרגום לעברית) על השפה: הממשק של #J ל־NET Framework. הוא יציב, אך לא רציף ומגובש כמו של #C. בפרט, קוד בשפת #J לא יכול להגדיר תכונות, אירועים, דלגייטים (delegates) ו־Value types חדשים. #J יכול להשתמש במבני הנתונים הללו אם הם מוגדרים באסמבלי וכתובים בשפה אחרת, אך זו חוסר היכולת של #J להגדיר מבני נתונים חדשים אשר מגבילה את השפעתה ואת התפעוליות הבינית (היכולת להעביר מידע בין מערכות באופן שימושי) שלה. #C – שפת תכנות ++J – שפת תכנות Java – שפת תכנות .NET – שכבת תוכנה של מיקרוסופט אתר האינטרנט הרשמי של J Sharp Visual J# Design Choices: A Conversation with Pratap Lakshman at the Wayback Machine (archived 2007-04-16) P/Invoke J# בוויקיפדיה האנגלית Applet - יישום קטן אשר רץ בתוך הדפדפן. פעולת מעטפת היא פעולה אשר תפקידה המרכזי הוא לזמן פעולות אחרות Platform Invoke באתר Microsoft Docs (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
תגובת שרשרת

בפיזיקה ובכימיה, תגובת שרשרת היא רצף של תגובות, כך שתוצר של כל תגובה עשוי לגרום לתגובות נוספות. בתגובת שרשרת, משוב חיובי מוביל לשרשרת מאורעות המגבירה את עצמה. תגובות שרשרת הן אחת הדרכים בהן מערכות שאינן נמצאות בשיווי משקל תרמודינמי יכולות לשחרר אנרגיה או להגדיל את האנטרופיה שלהן, על מנת להגיע למצב של אנטרופיה גבוהה יותר. לדוגמה, ייתכן שמערכת לא תוכל להגיע למצב אנרגטי נמוך יותר על ידי שחרור אנרגיה לסביבה. אם התגובה מביאה לשחרור אנרגיה קטן הגורם לשחרור אנרגיה רב יותר, המערכת בדרך כלל תתמוטט עד אשר שוחררה כל האנרגיה המאוחסנת, או רובה. מטאפורה מקרוסקופית לתגובות שרשרת היא אפוא כדור שלג שנערם לכדי כדור שלג גדול יותר, עד שלבסוף נוצרת מפולת ("אפקט כדור השלג"). זו תוצאה של אנרגיה פוטנציאלית כבידתית המאוחסנת המחפשת נתיב שחרור באמצעות חיכוך. מקבילה כימית למפולת שלג היא ניצוץ הגורם לשריפת יער. בפיזיקה גרעינית, נייטרון תועה אחד יכול לגרום לאירוע קריטי, שעשוי בסופו של דבר להיות אנרגטי מספיק להתכת הכור הגרעיני או (בפצצה) לפיצוץ גרעיני. תגובת שרשרת גרעינית תגובת שרשרת רדיקלית בביולוגיה, תגובת שרשרת של פולימראז באמצעות מכשיר PCR המאפשרת הכפלה מעריכית של מקטעי DNA. בביולוגיה, Prion במצב פעיל משפעל פריון במצב לא-פעיל כאשר שניהם נוגעים אחד בשני, מה שמוסיף עוד פריון במצב פעיל וכך הלאה. באקולוגיה, הכנסת גורם זר או שינוי במאפיין (בעל חיים פולש, תנאים מטאורולוגיים או גיאוגרפיים, וכדו') למערכת אקולוגית, יכול להוביל בסופו של דבר לשינוי בלתי הפיך של המערכת. מכונת רוב גולדברג מדיה וקבצים בנושא תגובת שרשרת בוויקישיתוף Prions and Prion Disease Prion Disease Fact Sheet What Is a Prion?, Scientific American (באנגלית) אסור לפספס‏, תייר הפיל שקית חטיפים במערה הגדולה בארה"ב - וזה יכול לגרום לכאוס, באתר וואלה, 22 בספטמבר 2024 ערך זה הוא קצרמר בנושא כימיה ובנושא פיזיקה. אתם מוזמנים לתרום לוויקיפדיה ולהרחיב אותו.
יחסי הרפובליקה הדמוקרטית של קונגו – רוסיה

יחסי הרפובליקה הדמוקרטית של קונגו–רוסיה הם יחסי החוץ דו-צדדיים בין הרפובליקה הדמוקרטית של קונגו לרוסיה. הרפובליקה הדמוקרטית של קונגו מחזיקה ברוסיה שגרירות במוסקבה וקונסוליית כבוד ביקטרינבורג. רוסיה מחזיקה ברפובליקה הדמוקרטית של קונגו שגרירות בקינשאסה. היחסים בין המדינות כוננו ב-7 ביולי 1960 ושוחזרו מאז 30 בנובמבר 1967. הרפובליקה הדמוקרטית של קונגו ורוסיה מקיימים יחסים חיוביים. סרגיי לברוב נפגש עם שר החוץ של הרפובליקה הדמוקרטית של קונגו באפריל 2009 וקבע כי רוסיה תגדיל את שיתוף הפעולה עם קונגו. בשנת 2010 הוענקו לשלושים קצינים של הכוחות המזוינים של הרפובליקה הדמוקרטית של קונגו (FARDC) מלגות ללימודים באקדמיות צבאיות רוסיות. זה חלק ממאמץ גדול יותר לשפר את ה-FARDC על ידי רוסיה. בדצמבר 2014 נפתח בקינשאסה בית ספר לשפה הרוסית עבור האקדמיה הדיפלומטית בקונגו. במהלך 2013 ו-2014, קבוצות קטנות של המשטרה הלאומית בקונגו נכחו במסלולי הכשרה של חודשיים ברוסיה. ב-27 ביולי 2023, הרפובליקה הדמוקרטית של קונגו ורוסיה חתמו על פרוטוקול הפטור הדדי של ויזה לבעלי דרכונים דיפלומטיים ושירותים בשולי פסגת רוסיה-אפריקה בסנט פטרסבורג.[1]. מדיה וקבצים בנושא יחסי הרפובליקה הדמוקרטית של קונגו – רוסיה בוויקישיתוף Russia to strengthen ties with DR Congo Published April 9, 2009. Retrieved March 28, 2015. Congo Planet. "Russia gets involved in the reform of the Congolese Armed Forces". Congo Planet. 26 בינואר 2010. נבדק ב-28 במרץ 2015. {{cite news}}: (עזרה) Класс русского языка в Киншасе возобновил свою работу [Russian language class in Kinshasa opened]. Ministry of Foreign Affairs of Russia (Russian Embassy in the DRC). בדצמבר 2014. {{cite web}}: (עזרה) Strategic Analysis: Russian Business Activity in the Democratic Republic of Congo (Abstract). RWR Advisory Group. Published 17 May 2017. Retrieved 13 December 2017.
בוקאיו סאקה

בוקאיו סאקה (באנגלית: Bukayo Saka; נולד ב-5 בספטמבר 2001) הוא כדורגלן אנגלי, המשחק בארסנל ובנבחרת אנגליה. סאקה הוא כדורגלן מגוון המסוגל לשחק במגוון עמדות כמו שחקן כנף, כמגן שמאלי ובמרכז הקישור. בוקאיו סאקה נולד ברובע אילינג שבלונדון, בירת בריטניה, להורים שהיגרו מניגריה. כילד סאקה הצטרף לאקדמיה של ארסנל ובגיל 17 הוא חתם על חוזה מקצועי בקבוצה והחל לשחק בקבוצת המילואים של ארסנל. ב-29 בנובמבר 2018 כשהיה בן 17 סאקה ערך את הופעת הבכורה במדי הקבוצה הבוגרת של ארסנל כאשר נכנס כמחליף במשחק של הקבוצה מול וורסקלה פולטבה האוקראינית במסגרת הליגה האירופית. ב-1 בינואר 2019 סאקה ערך את הופעת הבכורה שלו בפרמייר ליג, לאחר שעלה כמחליף בניצחון ארסנל על פולהאם. באותה עונה סאקה שותף בארבעה משחקים של ארסנל. בעונת 2019/2020 סאקה התחיל להיות שחקן חשוב בקבוצה הבוגרת של ארסנל, ב-22 בספטמבר 2019 סאקה פתח בניצחונה של ארסנל על אסטון וילה במסגרת הפרמייר ליג, במחזור לאחר מכן הוא בישל שער במשחק נגד מנצ'סטר יונייטד שהסתיים 1-1. בעקבות הפציעות של שני המגנים השמאליים של ארסנל, קיראן טיירני וסיאד קולאשינאץ מאמנה של ארסנל מיקל ארטטה העביר את סאקה מעמדת הכנף השמאלי לעמדת המגן השמאלי. סאקה הציג יכולת טובה כמגן שמאלי וביסס את עצמו כאחד השחקנים החשובים בארסנל. לאחר חזרתם של טיירני וקולאשינאץ, סאקה השתלב בעמדות שונות בהרכב של הקבוצה, גם בעמדות הכנף וגם במרכז הקישור. ב-1 ביולי 2020 סאקה חתם על חוזה ארוך טווח בארסנל, עד לקיץ 2024. ב-4 ביולי 2020 סאקה כבש את שער הבכורה שלו בפרמייר ליג, בניצחון 0–2 על וולברהמפטון וונדררס. עונת 2021/2022 הייתה עונה פורה עבור סאקה מבחינת כיבוש שערים, הוא סיים את העונה עם 11 שערי ליגה. את העונה שלאחר מכן, עונת 2022/2023 סיים עם 14 שערי ליגה, ועזר לקבוצה לסיים במקום השני בפרמייר ליג. בעונת 2023/2024 המשיך סאקה להשתפר וסיים את העונה עם 16 שערי ליגה ועוד 4 שערים בליגת האלופות. ב-1 באוקטובר 2020, זומן סאקה לראשונה לסגל נבחרת אנגליה הבוגרת, שבע לאחר מכן, ערך את הופעת הבכורה בניצחון 0–3 במשחק ידידות נגד ויילס. במאי 2021 זומן לסגל הנבחרת לקראת יורו 2020, ומספר ימים לאחר מכן, ב-2 ביוני 2021 כבש שער בכורה במשחק ידידות נגד אוסטריה והעניק לקבוצתו ניצחון 0–1. בגמר הטורניר, בעט את הבעיטה החמישית והאחרונה אותה החטיא. בעקבות החטאתו זכתה איטליה בגביע. נכלל בסגל נבחרת אנגליה לטורניר מונדיאל 2022. ב־21 בנובמבר 2022 כבש צמד במשחק הראשון שלו במונדיאל בניצחון 6–2 נגד איראן. וסיים את המונדיאל עם 3 שערים ב-5 הופעות. נכלל בסגל נבחרת אנגליה ליורו 2024. מעודכן ל-24 באוגוסט 2024 מעודכן ל-14 ביולי 2024 הגביע האנגלי: 2019/2020 מגן הקהילה: 2020, 2023 אישיים הכדורגלן הצעיר של השנה בליגה האנגלית: 2022/2023 מדיה וקבצים בנושא בוקאיו סאקה בוויקישיתוף בוקאיו סאקה, ברשת החברתית פייסבוק בוקאיו סאקה, ברשת החברתית אקס (טוויטר) בוקאיו סאקה, ברשת החברתית אינסטגרם בוקאיו סאקה, באתר Transfermarkt בוקאיו סאקה, באתר Soccerway בוקאיו סאקה, באתר BDFutbol בוקאיו סאקה, באתר WorldFootball.net בוקאיו סאקה, באתר National Football Teams בוקאיו סאקה, באתר FootballDatabase.eu בוקאיו סאקה, באתר ESPN האתלטיק, גורלה של אנגליה שוב היה מונח על כתפיו. הפעם הוא עמד בלחץ, באתר הארץ, 7 ביולי 2024 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית) The Football Association, England squad named for EURO 2024, https://www.englandfootball.com (באנגלית)
אוטו פצ'ק

אוטו פצ'ק (באנגלית: Petschek Otto) ‏(17 באוקטובר 1882 - 2 ביולי 1934) היה תעשיין אירופאי, ונודע בעיקר בבניית וילה פצ'ק בפראג. אוטו היה בנם הבכור של ד"ר איזידור ושל קמילה. בין בני משפחתו נודעו דודיו יוליוס ואיגנאז פצ'ק, כולם במקור מקולין. משפחת פצ'ק הקימה מפעלי כרייה ומפעלים כימיים בינלאומיים שונים בפראג שבצ'כוסלובקיה (כיום צ'כיה). הם שלטו גם על 30% ממפעלי הכריה הגרמניים ובסך הכל שלטו בכמעט 50% מתעשיית הכרייה הפחמית האירופית בשנים שלאחר מלחמת העולם הראשונה. בשנת 1920 הקים דודו יוליוס את בנק האחים פצ'ק ושותפיו. בין 1923 ל-1929 הקימה משפחתו את וילת פצ'ק. בן דודו, וולטר (בנו של יוליוס) ואחיו של אוטו, הנס פצ'ק, ניהלו את החברה עד שנת 1938, אז עברו לניו יורק כתוצאה מהסכם מינכן. לאחר מות דודו, איגנץ פצ'ק, נחשב אוטו לראש משפחת פצ'ק. פצ'ק נישא למרתה לבית פופר, בתו של ג'ודר ויוליוס פופר. נולדו להם ארבעה ילדים. פצ'ק נפטר ב־2 ביולי 1934 בווינה, אוסטריה, ונקבר בבית הקברות היהודי החדש בפראג. ערך מורחב – וילה פצ'ק בראשית שנות העשרים, בין שתי מלחמות העולם, בנה אוטו וילת ענק בפראג. במשך השנים שימשה וילה זו אישים שונים, ובהמלך מלחמת העולם השנייה נככבשה על ידי הנאצים שהפכו את המקום למפקדה. לאחר מכן עבר הבית לבעלות ארצות הברית, וכיום משמש בית זה למגורי שגריר ארצות הברית בצ'כיה. מדיה וקבצים בנושא אוטו פצ'ק בוויקישיתוף אוטו פצ'ק, באתר "Find a Grave" (באנגלית) אוטו פצ'ק באתר בית התפוצות הארמון האחרון, נורמן אייזן הארמון האחרון, נורמן אייזן
דורן

האם התכוונתם ל... דורן (הולנד) – עיירה ברשות המקומית אוטרכטסה הובלרוך (אנ') במרכז הולנד דורן (מרטין) – נסיכות בעולם הפנטזיה שיר של אש ושל קרח ("משחקי הכס") מאת ג'ורג' ר. ר. מרטין אישים ארנוד ואן דורן – פוליטיקאי הולנדי אנטי-ציוני ברנדין דורן – פעילה פוליטית אמריקאית ג'יילן דורן – כדורסלן אמריקאי מייקל דורן – שחקן אמריקאי סאנדר ואן דורן – DJ הולנדי דרן דירן דוראן
Cole World: The Sideline Story

Cole World: The Sideline Story (בעברית: העולם של קול: הסיפור הצדדי) הוא אלבום הבכורה של הראפר האמריקאי ג'יי קול. האלבום יצא לאור ב-27 בספטמבר 2011, על ידי חברות התקליטים רוק ניישן, קולומביה רקורדס וסוני מיוזיק אנטרטיינמנט. מתוך האלבום יצאו שלושה סינגלים. האלבום הגיע למקום הראשון במצעד הבילבורד 200, וקיבל את תואר הפלטינה מאיגוד תעשיית ההקלטות האמריקאי. מידע על האלבום Cole World: The Sideline Story באתר MusicBrainz האלבום Cole World: The Sideline Story באתר Discogs האלבום Cole World: The Sideline Story באתר ספוטיפיי J. Cole Announces Album Title, Release Date, Rap-Up (באנגלית) J. Cole Says His Sophomore Album Will Arrive In June 2012 | Get The Latest Hip Hop News, Rap News & Hip Hop Album Sales | HipHop DX, web.archive.org, ‏2011-10-26 J. Cole, 'Born Sinner': Track-By-Track Review, Billboard, ‏2013-06-07 British album certifications – J. Cole – COLE WORLD: THE SIDELINE STORY, איגוד תעשיית ההקלטות הבריטי Gold & Platinum, RIAA (באנגלית)